Document ID: 32008D0891

KOMISIJAS LĒMUMS
(2008. gada 26. novembris),
ar kuru groza Lēmumu 2003/61/EK, ar ko atsevišķām dalībvalstīm atļauj noteikt pagaidu atkāpes no dažiem Padomes Direktīvas 2000/29/EK noteikumiem attiecībā uz sēklas kartupeļiem, kuru izcelsme ir dažās Kanādas provincēs
(izziņots ar dokumenta numuru K(2008) 7317)
(Autentisks ir tikai teksts grieķu, spāņu, itāļu, maltiešu un portugāļu valodā)
(2008/891/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1) un jo īpaši tās 15. panta 1. punktu,
tā kā:
(1)
Saskaņā ar Direktīvu 2000/29/EK Kopienā nedrīkst ievest sēklas kartupeļus, kuru izcelsme ir Kanādā. Tomēr ar šo direktīvu pieļauj atkāpes no minētā noteikuma, ja nepastāv kaitīgu organismu izplatīšanās risks.
(2)
Ar Komisijas Lēmumu 2003/61/EK (2) paredz atkāpi attiecībā uz sēklas kartupeļu, kuru izcelsme ir dažās Kanādas provincēs, ievešanu Grieķijā, Spānijā, Itālijā, Kiprā, Maltā un Portugālē, ievērojot īpašus nosacījumus.
(3)
Portugāle ir lūgusi pagarināt šīs atkāpes termiņu.
(4)
Situācija, kas ir minētās atkāpes pamatā, nav mainījusies, un tādēļ ir jāturpina tās piemērošana.
(5)
Tāpēc attiecīgi jāgroza Lēmums 2003/61/EK.
(6)
Šajā lēmumā paredzētie pasākumi ir saskaņā ar Augu veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2003/61/EK groza šādi:
1)
lēmuma 1. panta 2. punkta c) apakšpunktu aizstāj ar šādu apakšpunktu:
“c)
kartupeļu realizācijas sezonai no 2003. gada 1. februāra līdz 2003. gada 31. martam, no 2003. gada 1. decembra līdz 2004. gada 31. martam, no 2004. gada 1. decembra līdz 2005. gada 31. martam, no 2005. gada 1. decembra līdz 2006. gada 31. martam, no 2006. gada 1. decembra līdz 2007. gada 31. martam, no 2007. gada 1. decembra līdz 2008. gada 31. martam, no 2008. gada 1. decembra līdz 2009. gada 31. martam, no 2009. gada 1. decembra līdz 2010. gada 31. martam un no 2010. gada 1. decembra līdz 2011. gada 31. martam.”;
2)
Lēmuma 15. pantā datumu “2008. gada 31. marts” aizstāj ar datumu “2011. gada 31. marts”.
2. pants
Šis lēmums ir adresēts Grieķijas Republikai, Spānijas Karalistei, Itālijas Republikai, Kipras Republikai, Maltas Republikai un Portugāles Republikai.
Briselē, 2008. gada 26. novembrī

Labels: 17
3
6
18
15